Hannah Forster (aktibista)

Si Hannah J. Forster (ipinanganak noong huling bahagi ng dekada 1950) ay isang aktibista sa karapatang pantao sa Gambia.

Talambuhay
Si Forster ay nag-aral sa St. Joseph's Preparatory School at sa St. Joseph's High School.

Matapos magtrabaho sa isang opisina sa maikling panahon, nagtrabaho siya para sa Gambian National Library. Nagtapos siya mula sa Unibersidad ng Ghana na may degree sa siyensiya sa sa silid-aklatan at pagkatapos ay muli siyang nagtapos sa Unibersidad ng Loughborough sa Gran Britanya na may degree sa Agham pang-aklatan at pang-impormasyon. Sa Sant'Anna School of Advanced Studies, nakakuha siya ng master's degree sa Human Rights at Conflict Management.

Sa loob ng dekada 1990 nagtrabaho siya sa African Center for Democracy and Human Rights Studies (ACDHRS). Matapos ang biglaang pagkamatay ni Zoe Tembo, siya ay hinirang na direktor ng institusyon noong Marso 12, 2001. Siya ang pinakamahabang naglilingkod na empleyado sa panahon ng pagtalaga sa kanya. Hanggang sa kinuha niya ang puwestong ito, siya ay naging Pangulo ng Gambia Library and Information Service, na responsable para sa Gambia National Library.

Bilang karagdagan sa kanyang trabaho sa ACDHRS, kasali siya sa maraming iba pang mga samahan. Mula noong 2006 siya ay pinuno ng African Democracy Forum at isang miyembro ng steering committee ng World Movement for Democracy at isang miyembro ng Council for a Community of Democracies at Solidarity for African Women Rights (SOAWR). Mula 1992 hanggang 2009 siya ay isang consultant para sa Human Rights Information and Documentation Systems (HURIDOCS). Mula 2004 hanggang 2010 nagturo rin siya ng mga kurso sa Center for Human Rights ng Unibersidad ng Pretoria.

Noong 2007 natanggap niya ang International Women of Courage Award mula sa Kagawaran ng Estado ng Estados Unidos, na ipinarangal sa kanya ng American Ambassador sa Gambia, na si Joseph D. Stafford.

Si Forster ay may asawa at may mga anak.

Mga Sanggunian

Mga Panlabas na Link
 Panayam kay Hannah Forster (2002)
 Talambuhay sa website ng ACDHRS

Kategorya:Karapatang pantao sa Gambia
Kategorya:Mga aktibista
Kategorya:Mga aktibista sa Gambia